CELEX: C2005/132/29
Language: fi
Date: 2005-05-28 00:00:00
Title: Asia C-135/05: Euroopan yhteisöjen komission 23.3.2005 Italian tasavaltaa vastaan nostama kanne

28.5.2005   
            
            
               FI
            
            
               Euroopan unionin virallinen lehti
            
            
               C 132/15
            
         Euroopan yhteisöjen komission 23.3.2005 Italian tasavaltaa vastaan nostama kanne
   (Asia C-135/05)
   (2005/C 132/29)
   Oikeudenkäyntikieli: italia
   Euroopan yhteisöjen komission on nostanut 23.3.2005 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat oikeudellisen yksikön virkamiehet D. Recchia ja M. Konstantinidis, ja prosessiosoite on Luxemburgissa.
   Kantaja vaatii, että yhteisöjen tuomioistuin:
   
               1)
            
            
               toteaa, että Italian tasavalta ei ole noudattanut jätteistä annetun neuvoston direktiivin 57/442/ETY (1), sellaisena kuin se on direktiivillä 91/156/ETY (2) muutettuna, 4, 8 ja 9 artiklan, vaarallisista jätteistä annetun neuvoston direktiivin 91/689/ETY (3) ja kaatopaikoista annetun neuvoston direktiivin 1999/31/EY (4) 14 artiklan a, b ja c kohdan mukaisia velvoitteitaan, koska se ei ole toteuttanut näiden säännösten noudattamisen edellyttämiä toimenpiteitä.
            
         
               2)
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio on laajan asiakirja-aineiston perusteella havainnut, että Italian valtion alueella toimii vailla viranomaisvalvontaa suuria määriä laittomia kaatopaikkoja, joissa joissakin on myös vaarallisia jätteitä.
   Komissio katsoo, että koska Italia on sallinut tällaisten kaatopaikkojen toiminnan, ei se noudata jätteistä annetun neuvoston direktiivin 57/442/ETY, sellaisena kuin se on direktiivillä 91/156/ETY muutettuna, 4, 8 ja 9 artiklan, vaarallisista jätteistä annetun neuvoston direktiivin 91/689/ETY mukaisia velvoitteitaan.
   Luvallisesti tai muutoin 16.7.2001 toiminnassa olleiden kaatopaikkojen osalta ovat kaatopaikkojen pitäjät laiminlyöneet kunnostussuunnitelmien toimittamisen 16.7.2002 mennessä, minkä vuoksi komissio katsoo, ettei suunnitelmia, niihin liittyviä lupajärjestelyjä eikä direktiivissä asetettujen vaatimusten mukaisia sulkemispäätöksiä ole tehty.
   Tällä perusteella komissio katsoo, ettei Italian tasavalta ole noudattanut kaatopaikoista annetun neuvoston direktiivin 1999/31/EY 14 artiklan a, b ja c kohdan mukaisia velvoitteitaan.
   
      (1)  EYVL L 194, 25.7.1975, s. 39.
   
      (2)  EYVL L 78, 26.3.1991, s. 32.
   
      (3)  EYVL L 377, 31.12.1991, s. 20.
   
      (4)  EVYL L 182, 16.7.1999, s. 1.